Case ID: 1184312
Sentence 11: İş materiallarında olan və məhkəmə baxışında tədqiq olunmuş: xx.xx.2017-ci il tarixdə 5 saylı Bakı “ASAN xidmət” mərkəzi tərəfindən verilmiş AZE seriyalı ******* saylı Azərbaycan Respublikası vətəndaşının şəxsiyyət vəsiqəsinin surətinəəsasən xx.xx.1992-ci il tarixdə Türkmənistan Respublikası, Nebit-Dağ şəhərində anadan olmuş Ərizəçi ünvan 2 ünvanında qeydiyyatdadır; xx.xx.2011-ci il tarixdə Bakı şəhəri Nərimanov Rayon Polis İdarəsi tərəfindən verilmiş AZE seriyalı 08520263 saylı Azərbaycan Respublikası vətəndaşının şəxsiyyət vəsiqəsinin surətinə əsasən xx.xx.1959-cu il tarixdə Azərbaycan Respublikası, Tovuz rayonu, Əlibəyli kəndində anadan olmuş X4 ünvan 4 ünvanında qeydiyyatdadır; Nebit-Dağ şəhər Qeydiyyat şöbəsi tərəfindən xx.xx.1992-ci il tarixdə verilmiş İ-Dİ seriyalı 375028 nömrəli doğum haqqında şəhadətnamənin surətinə əsasən Ərizəçi xx.xx.1992-ci il tarixdə Nebit-Dağ şəhərində anadan olmuşdur, atası – X3r; Abşeron Rayon Məmmədli Bələdiyyəsinin 282 nömrəli, xx.xx.2019-cu il tarixli arayışına əsasən X4 xx xxxxxx 2019-cu il tarixdə Məmmədli kənd qəbirstanlığında dəfn olunmuşdur; 5 saylı “Asan Xidmət” Mərkəzində Qeydiyyat Şöbəsinin xx xxxxxx 2019-cu il tarixli, 729 nömrəli məktubundan görünür ki, Ərizəçi ərizəsinə cavab olaraq 106 saylı ölüm barədə həkim arayışı olmadığından ölüm haqqında qeydiyyatın aparılmasından imtina edilmiş və məsələ ilə bağlı məhkəməyə müraciət edilməsi məsləhət görülmüşdür; Azərbaycan Respublikası Mülki-Prosessual Məcəlləsinin: 307.1-ci maddəsinə əsasən məhkəmə fiziki və hüquqi şəxslərin şəxsi və ya əmlak hüquqlarının əmələ gəlməsi, dəyişməsi, xitam verilməsinin asılı olduğu faktları müəyyən edir; 307.2.8-ci maddəsinə görə məhkəmə müvafiq icra hakimiyyəti orqanlarının imtina etdiyi hallarda şəxsin müəyyən vaxtda müəyyən şəraitdə vəfat etməsi faktının müəyyən edilməsi barədə işlərə baxır; 308-ci maddəsinə əsasən məhkəmə hüquqi əhəmiyyəti olan faktları o zaman müəyyən edə bilər ki, ərizəçi həmin faktları təsdiq edən lazımi sənədləri başqa qaydada ala bilməsin, yaxud itirilmiş sənədlərin bərpası mümkün olmasın; 309.1-ci maddəsinə əsasən hüquqi əhəmiyyəti olan faktların müəyyən edilməsi haqqında ərizələr ərizəçinin yaşadığı yerin məhkəməsinə verilir; 311-ci maddəsinə görə məhkəmənin qətnaməsi faktı təsdiq edən sənədi, qeydə alınmalı faktlar üzrə isə qeydiyyatı həyata keçirən orqanların verdiyi sənədi əvəz etməməklə, belə qeydə alınma üçün əsasdır.